Η ***Acmaeoderella*** είναι γένος εντόμων της τάξης των κολεοπτέρων και της οικογένειας των Buprestidae. Το γένος *Acmaeoderella* περιλαμβάνει πέντε υπογένη με 31 είδη στην Ευρώπη και 19 είδη στην Ελλάδα, ενώ παγκοσμίως έχουν περιγραφεί περίπου 60 είδη. Το γένος ενώθηκε μέχρι 1955 με το γένος *Acmaeodera*.

Μορφολογικά χαρακτηριστικά του ακμαίου
--------------------------------------

Εικ.1: Έλλειψη του θυρεού   
Πάνω πρόνωτο, κάτω έλυτρα  
στη *Acmaeoderella flavofasciata*
Η *Acmaeoderella* ανήκει στη υποοικογένεια Polycestinae. Όπως και στο γένος *Acmaeodera* μορφολογικό χαρακτηριστικό της είναι η απουσία του θυρεού (βλ. Εικόνα 1), ο οποίος ενώθηκε στην πορεία της εξέλιξης με τα έλυτρα. Η *Acmaeoderella* διακρίνεται όμως από την *Acmaeodera* σε μερικά μορφολογικά χαρακτηριστικά. Τα πιο ευδιάκριτα είναι :

* Οι τρίχες της *Acmaeoderella* είναι μερικώς πεπλατυσμένες σαν λέπια (φαίνεται καλά στη μεγέθυνση της εικόνας 6)
* το κορμί της είναι πιο κυλινδρικό.

Το πρόνωτο είναι επιβλητικό και γωνιακό, ιδιαίτερα η όψη του από μπροστά (Εικ. 3 και 6).

Βέβαια η *Acmaeoderella* δείχνει τις ιδιότητες όλων των Buprestidae. Οι ταρσοί σε όλα τα πόδια είναι πενταμερείς. Τα ισχία των μπροστινών ποδιών είναι σφαιρικά, και χωρίζονται από μια προέκταση του προστέρνου, που ξεπερνάει την μπροστινή ακμή του μεσοστέρνου. Οι αρθρικές κοιλότητες όπου προσφύονται τα μπροστινά ισχία, είναι ανοικτές προς τα πίσω.

Οι κεραίες συνίστανται από δέκα μέρη.

Βιολογία
--------

Οι ξενιστές, των προνυμφικών σταδίων πολλών ειδών, είναι άγνωστοι ακόμα. Οι προνύμφες της *A.virgulata* βρέθηκαν στις ρίζες των *Ficus* *Pistacia* και *Scabiosa*. Οι *A. adsperula*, *A. gibbulosa* και *A. flavofasciata* τρέφονται από πάρα πολλά διαφορετικά είδη φυτών. *A. villosula* έχει ως ξενιστές *Ferula*, *Malabalia* και *Zosia*. Η *A. perroti franzinii* ζει στα προνυμφιακά στάδια στο *Onoppordum illyricum, A. circassica* στα *Syrenia*,
και *A. farinosa* σε *Armeniaca vulgaris* και *Prunus*.

Τα ακμαία βρίσκονται σε λουλούδια, καθώς τρέφονται από αυτά.

Διαμονή και οικότοπος
---------------------

Τα περισσότερα είδη της Ελλάδος είναι μεσογειακού (pontomediterranean) τύπου (*A. chrysanthemi*, *A. levantina*, *A. circassica*, *A. cypriota gerae*, *A. jonica*, *A. seminata*, *A. longissima*, *A. farinosa*, *A. mimonti*, *A. gibbulosa* και *A. villosula*). Περιοχη διαμονής γύρω του μεσαίου (holomediterranean) έχουν μόνο *A. adspersula* και  *A. flavofasciata*. Στοιχείο της κασπίας πανίδας (caspian) είναι *A. mimonti*. *A. perroti franzinii* είναι δυτικής προέλευσης. Η *A. vetusa* έχει κέντρο εξάπλωσης στην Ανατολή και βρέθηκε στην Κω. *A. stepaneki* και ένα καινούργιο υποείδος της *A. flavofasciata* είναι ενδημικά στην Κρήτη.

Όλα τα είδη τα συναντούμε στη φρύγανα και μακί[*ασαφές*] ή το πολύ σε ανοικτά δάση μικρού ύψους.

Επιλεγμένα είδη
---------------

### *Acmaeoderella (Carininota) flavofasciata* (Piller & Mitterpacher 1783)

* Εικ.2: A. flavofasciataΕικ.2: *A. flavofasciata*
* Εικ.3: A. flavofasciata Εικ.3: *A. flavofasciata*
* Εικ.4: A. flavofasciataΕικ.4: *A. flavofasciata*
* ζεύγοςζεύγος

Η *A. flavofasciata* υπάρχει σε δυο υποείδη στη Ελλάδα. *A. flavofasciata flavofasciata* συναντούμε με διάφορους ξενιστές σε όλη την Ελλάδα χωρίς την Κρήτη. Το ακμαίο φαίνεται κατά την περίοδο Μάιου μέχρι Οκτωβρίου σε διάφορα άνθη. Στην Κρήτη υπάρχει ενδημικό άλλο υποείδος με ξενιστή *Crataegus*. Την *A. flavofasciata* συναντούμε στη βόρεια Αφρική, σε όλη την Ευρώπη με εξαίρεση τη βόρεια και στην Ασία. Την *A. flavofasciata flavofasciata* τη βρίσκουμε επίσης σε πολλές χώρες 

### *Acmaeoderella (Carininota) mimonti (Boieldieu 1865)*

* Εικ.5: A. mimontiΕικ.5: *A. mimonti*
* Εικ.6: A. mimontiΕικ.6: *A. mimonti*
* Εικ.7: A. mimontiΕικ.7: *A. mimonti*

Από ξενιστές για τις πρόνυμφες είναι γνωστοί *Astragalus, Prunus, Quercus, Caragana grandiflora* και *Cerasus vulgaris*. Το ακμαίο το συναντούμε σε διάφορα άνθη στην κεντρική και βόρεια Ελλάδα και σε αρκετές χώρες βορειοανατολικές σε σχέση με την Ελλάδα.
Φαίνεται κατά την περίοδο από Μάιο μέχρι Αύγουστο.

### *Acmaeoderella (Omphalothorax) adspersula (Illiger, 1803)*

* Εικ.8: Acmaeoderella adspersula από πάνωΕικ.8: *Acmaeoderella adspersula* από πάνω
* Εικ.9: Acmaeoderella adspersula από την πλευράΕικ.9: *Acmaeoderella adspersula* από την πλευρά
* 'Εικ.10: Acmaeoderella adspersula ωοτοκία'Εικ.10: *Acmaeoderella adspersula* ωοτοκία

Το είδος αναπτύσσεται σε πάρα πολλόυς διάφορους ξυλόδες φύτα. Το ακμαίο το συναντούμε από Μάιο μέχρι Αύγουστο σε όλη την Ελλάδα και στις άλλες χώρες της Μεσογείου

Αναφορές
--------

1. ↑  «Fauna Europaea, ευρωπαϊκά είδη του γένους Acmaeoderella». Αρχειοθετήθηκε από το πρωτότυπο στις 19 Οκτωβρίου 2012. Ανακτήθηκε στις 25 Νοεμβρίου 2009.
2. ↑  Απαρίθμηση ειδών *Acmaeoderella* στο GBIF
3. ↑  «Fauna Europaea, Διανομή και ταξινόμηση του είδους Acmaeoderella flavofasciata». Αρχειοθετήθηκε από το πρωτότυπο στις 29 Ιουνίου 2011. Ανακτήθηκε στις 25 Νοεμβρίου 2009.
4. ↑  «Fauna Europaea, Διανομή και ταξινόμηση του είδους *A. flavofasciata flavofasciata*». Αρχειοθετήθηκε από το πρωτότυπο στις 19 Οκτωβρίου 2012. Ανακτήθηκε στις 25 Νοεμβρίου 2009.
5. ↑  «Fauna Europaea, Διανομή και ταξινόμηση του είδους Acmaeoderella mimonti». Αρχειοθετήθηκε από το πρωτότυπο στις 19 Σεπτεμβρίου 2015. Ανακτήθηκε στις 25 Νοεμβρίου 2009.
6. ↑  «Fauna Europaea, Διανομή και ταξινόμηση του είδους *Acmaeoderella adspersula*». Αρχειοθετήθηκε από το πρωτότυπο στις 19 Σεπτεμβρίου 2015. Ανακτήθηκε στις 25 Νοεμβρίου 2009.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Acmaeoderella** |


|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Acmaeoderella** |

* H. Freude, K. W. Harde, G. A. Lohse: *Die Käfer Mitteleuropas, Bd. 6*. Spektrum Akademischer Verlag in Elsevier 1966, ISBN 3-827-40683-8
* H.Mühle, P.Brandl, M. Niehuis: *Catalogus Faunae Graeciae; Coleoptera:Buprestidae* Printed in Germany by Georg Rößle Augsburg 2000